Rikunarita-ORG/Wikinium huggingface dataset:
# Nazım Pasha

| Nazım Pasha |
| --- |
|   Irudi gehiago |
| Bizitza |
| Jaiotza | Istanbul, 1848 |
| Herrialdea |  Otomandar Inperioa |
| Heriotza | Istanbul, 1913ko urtarrilaren 23a (64/65 urte) |
| Heriotza modua | giza hilketa |
| Hezkuntza |
| Heziketa | Ottoman Military Academy (en)  École Spéciale Militaire de Saint-Cyr (en)  |
| Jarduerak |
| Jarduerak | politikaria eta militarra |
| Jasotako sariak |
ikusi
* Order of Osmanieh  3rd class, Order of the Medjidie  Liakat domina  Order of the Crown
 |
| Zerbitzu militarra |
| Adar militarra | military of the Ottoman Empire (en)  |
| Gradua | jeneral |
| Parte hartutako gatazkak | Balkanetako Lehen Gerra |

**Hussein (Huseyin) Nazim Pasha** otomandar buruzagi militarra, gerra ministroa 1912-1913 urteetan zen.

Nazım Pasha Balkanetako Lehen Gerran Estatu Nagusiko burua izan zen.
## Biografia

Hüseyin Nazim Pasha 1848an jaio zen Konstantinopla hirian. Heziketa militarra Frantziako Saint-Cyr-eko eskola militar berezi batean jaso zuen.

Turkiara itzulita, Nazim Pasha Goltz Pasharen laguntzaile bihurtu zen. Bere izaera independenteak sultanarekin lotsatuta utzi zuen, eta Erzurumera erbesteratu zen, handik 1908ko Turkiako Gazte Iraultza baino pixka bat lehenago itzuli zen. Abdul Hamid II.a sultanaren iraulketaren eta konstituzioa berrezartzearen ondoren, Nazim Pasha II. Gorputza agindu zuen Adrianopolisen, Bagdaden gobernadore nagusia zen, baina ez zuen britainiar lurrak eskuratzeari aurre egin, eta ez zuen bere lurrak bereganatu. 1911n Bagdadetik gogora ekarri zuten kontseilu militarreko presidente izendatzean

Balkanetako Lehen Gerra hasi zenean, Balkanetako Ligaren (Bulgaria, Grezia, Serbia, Montenegro) eta Otomandar Inperioaren artean, Nazim Pasha Mahmud Shefvet Pasha Gerra Ministro gisa ordezkatu zuen eta, aldi berean, Turkiako armada guztien komandanteburu izendatu zuten.

Bere meritu militar nagusia Txataldzhin lerro gotortuaren defentsa antolatzea izan zen, izen bereko guduan, turkiarrek Konstantinoplarantz bulgariar aurrerapena geldiaraztea ahalbidetu zuena, harrapatzea Otomandar Inperioa kapitulatutzera behartu zezakeen.

Armadako politikaren aurkaria, Turkiako Gazteen Batzordeko buruzagiekiko izpiritu arrotza, Batasuneko eta Aurrerapeneko kideek estatu kolpe batean hil zuten 1913ko urtarrilaren 23an Porte eraikinean, Adrianopoli Aliatuei lagatzeko gaiaren kabinete batean. Mendeku gisa, Nazim Pasharen senideetako batek Mahmud Shevket Pasha hil zuen, Nazim Pasha hil ondoren Gerra ministro kargua hartu zuena, urte bereko ekainean.

Garai hartako prentsaren arabera, jeneral burutsu eta kementsu bat zen, politikari argia, soldadu burugogorra eta pertsona ilustratua. Turkiako armadan agintea bere gain hartzea otomandar armadari etsaia eta biztanleria gizatasunez tratatzeko deia egin zion giza agindu batekin markatu zuen.

## Kargu politikoa

|  |  |  |
| --- | --- | --- |
| Aurrekoa
Mahmud Shevket Pasha | **Otomandar Inperioko 6. Gerra ministroa**
1912ko uztailaren 29a – 1913ko urtarrilaren 23a
 | Ondorengoa
Mahmud Shevket Pasha |

## Kanpo estekak
# Bigarren Industria Iraultza

*Bessemer* labea
**Bigarren Industria Iraultza** 1870 inguruan sortutako aldaketa ekonomiko sakona izan zen. Lehenengo Industria Iraultzaren lurrun eta ikatzaren aurrean, Bigarrenean energia-sortzaileak petrolioa eta elektrizitatea izan ziren. Garapeneko sektore aitzindariak, oihal industria eta 1850tik aurrera burdinbidearen hedapenak bultzatutako siderurgiak baziren ere, Bigarrenean industria kimikoa eta automobilak edo hegazkinak eragindako metalurgia berria izan ziren. Gehienetan, zientzia eta industriaren elkarlanaren fruitua izaten dira aldaketa horiek guztiak.

Garai honi Kapitalismo Handiko Aroa ere deitzen zaio, enpresek eta bankuek bat egitean, familia gutxiren esku baliabide handiko kontrola geratu baitzen: hala nola Krupp eta Thyssen Alemanian, edo Morgan, Rockefeller eta Ford Ameriketako Estatu Batuetan.

Industrializazioa lurralde askotara hedatu zen: Erresuma Batuko nagusitasun konparaezina amaituta, Alemania eta AEBetako ekonomiek izugarri egin zuten gora. Japoniak, esaterako, egundoko garapen ekonomikoa lortu zuen urte gutxiren buruan.

Telegrafoak, telefonoak, irratiak, argindarrak, tranbiak, metrok eta gainerako asmakizunek gizakien bizitza errazteaz gain (edo, hobe esanda, bizitza errazteagatik) baikortasun handia eragin zuten, eta gizakiarentzat mugarik ez zegoela pentsatzera eraman zuten.

Aurreko epean horrenbeste bidegabekeria pairatu zuen proletargoak ere hobekuntzak jaso zituen. Pixkanaka pixkanaka lanaren gaineko arautegia jaio eta osatu zen. Gainera, bere ahalmen ekonomikoa handitu zen herrialde garatuetan. Katean eta seriean ekoizten diren produktuak erosteko gai izan ziren, merkeagoak baitziren.

## Kanpo estekak
# Isabel Bishop

| Isabel Bishop |
| --- |
|   Irudi gehiago |
| Bizitza |
| Jaiotza | Cincinnati, 1902ko martxoaren 3a |
| Herrialdea |  Ameriketako Estatu Batuak |
| Heriotza | Bronx, 1988ko otsailaren 19a (85 urte) |
| Familia |
| Ezkontidea(k) | Harold Wolff (en)  |
| Hezkuntza |
| Heziketa | Art Students League of New York 1924) New York School of Applied Design for Women (en)  Atelier 17 (en)  |
| Hizkuntzak | ingelesa |
| Jarduerak |
| Jarduerak | margolaria eta grabatzailea |
|
Parte-hartzailea
* 1932ko Udako Olinpiar Jokoak
 |
| Lantokia(k) | New York |
| Jasotako sariak |
ikusi
* ohorezko doktore : Bates College Urrezko domina : National Arts Club (en)   (1968, 1970) Women's Caucus for Art Lifetime Achievement Award  (1979) ohorezko doktore : Mount Holyoke College honorary doctor of Syracuse University
 |
| Kidetza | National Academy of Design (en)  Ameriketako Estatu Batuetako Arte eta Letren Akademia |
| Izengoitia(k) | Wolfe, Mrs. Harold G. eta Wolfe, Isabel Bishop |

**Isabel Bishop** (Cincinnati (Ohio), 1902ko martxoaren 3a - 1988ko otsaila 19) estatubatuar margolari eta diseinatzaile grafikoa izan zen.

## Biografia

Bishop Cincinnatin (Ohio) jaio zen eta Detroit-en ( Michigan) hazi zen New Yorkera joan aurretik 16 urte zituela irudigintza ikastera *Emakumeentzako New Yorkeko Diseinu Aplikatuko Eskolan*. Bi urteren ondoren, irudigintzaren ordez pintura ikastea erabaki zuen New Yorkeko Arte Ikasleen Ligan, eta han egon zen lau urtez 1924 arte. 1920ko hamarkadaren hasieran Woodstocken (New York) ere ikasi eta margotu zuen.

1920ko eta 1930eko hamarkadetan, Bishopek margotzeko estilo errealista garatu zuen, normalean emakumeak Manhattaneko kaleetan eguneroko ohituran irudikatuz. Bere lanetan Peter Paul Rubensek eta Bishopek Europara egindako bidaietan aurkitu zituen beste margolari holandar batzuek eragin zuten. 1932an, bere lanak maizago erakusteari ekin zion ireki berri zuten Midtown Galleries-en, non lanak bere ibilbidearen gainerako zatian erakutsiko zituen.

Bishop Arte Ikasleen Ligara itzuli zen irakasle gisa 1936 eta 1937 artean. 1988ko otsailaren 19an hil zen, 85 urte zituela.

## Kanpo estekak
# Tony Richardson

| Tony Richardson |
| --- |
|   Irudi gehiago |
| Bizitza |
| Jaiotzako izen-deiturak | Cecil Antonio Richardson |
| Jaiotza | Shipley (Mendebaldeko Yorkshire), 1928ko ekainaren 5a |
| Herrialdea |  Erresuma Batua |
| Heriotza | Los Angeles, 1991ko azaroaren 14a (63 urte) |
| Heriotza modua | berezko heriotza: HIESarekin loturiko gaixotasuna |
| Familia |
| Ezkontidea(k) | Vanessa Redgrave  (1962ko apirilaren 29a -  1967) |
| Seme-alabak |
ikusi[erakutsi]
* Natasha Richardson Joely Richardson Katharine Richardson (en)
 |
| Hezkuntza |
| Heziketa | Wadham College (en)  Ashville College (en)  |
| Hizkuntzak | ingelesa |
| Jarduerak |
| Jarduerak | film-zuzendaria, gidoilaria, zinema ekoizlea, zinema aktorea, antzerki zuzendaria, telebista-ekoizlea eta errealizadorea |
| Jasotako sariak |
ikusi[erakutsi]
* Directors Guild of America Award Zuzendari onenaren Oscar Saria  (1964ko apirilaren 13a) : Tom Jones Film onenaren Oscar Saria  (1964ko apirilaren 13a) : Tom Jones National Board of Review Award for Best Film BAFTA Award for Best Film  (1962) : A Taste of Honey (en)  BAFTA Award for Best Screenplay  (1962) : A Taste of Honey (en)
 |
| Ezizena(k) | Tony |
|

---

 |
|

---

    |

**Cecil Antonio "Tony" Richardson** (Shipley, Erresuma Batua, 1928ko ekainaren 5a – Los Angeles, AEB, 1991ko azaroaren 14a) ingeles zinemagilea izan zen.

*Royal Court Theatre*ren sortzaileetako bat izan zen; han John Osborneren *Look Back in Anger* eta *The Entertainer* antzezlanak zuzendu zituen, eta 1960 inguruan zinemaratu. Film labur batzuk egin ondoren, *A Taste of Honey* (1961, *Ezti zaporea*) eta *The Loneliness of The Long Distance Runner* (1962, *Luzeko korrikalariaren bakardadea*) filmak egin zituen, *Free Cinema*ren erakusgarri bikainak direnak. *Tom Jones* (1963) filmak oso harrera ona izan zuen nazioartean. Estatu Batuetan egin zituen filmetan *Free Cinema*ren ezaugarri etiko eta estetikoak baztertu zituen eta ez zion aurreko mailari eutsi, tartean arrakasta handiko filmak egin bazituen ere: *The Charge of the Light Brigade* (1968, *Brigada arinaren erasoa*), *Ned Kelly* (1970).

## Erreferentziak

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2017-05-06 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Lino Brocka

| Lino Brocka |
| --- |
|  |
| Bizitza |
| Jaiotza | Pilar, 1939ko apirilaren 7a |
| Herrialdea |  Filipinak |
| Bizilekua | Sorsogon (en)  |
| Heriotza | Quezon Hiria, 1991ko maiatzaren 22a (52 urte) |
| Hobiratze lekua | Himlayang Pilipino (en)   |
| Heriotza modua | istripuzko heriotza: trafiko-istripua |
| Hezkuntza |
| Heziketa | Filipinetako Unibertsitatea |
| Jarduerak |
| Jarduerak | film-zuzendaria, gidoilaria eta aktorea |
| Jasotako sariak |
ikusi
* National Artist of the Philippines : National Commission for Culture and the Arts (en)   (1997) Sutherland Trophy  (1984) : This Is My Country (en)  FAMAS Award for Best Director  (1991) : Gumapang Ka Sa Lusak (en)  Ramon Magsaysay Award : Ramon Magsaysay Award Foundation (en)   (1985) FAMAS Award for Best Director  (1980) Bantayog ng mga Bayani honoree
 |
|

---

 |
|     |

**Lino Brocka** (San Jose, Manila, Filipinak, 1939ko apirilaren 3a - 1991ko maiatzaren 21a) zinemagilea izan zen.

## Bizitza

Unibertsitatean zela, misiolari mormoia egin zen, eta legenardun ospitale batean aritu zen erizain. Hala ere, antzerkiak eta zinemak txiki-txikitatik erakartzen zuen, eta, oso gazte zela, Filipinetako Antzerki Pedagogikoko zuzendari egin zen. Brockaren lehenengo filmak eskakizun erabat komertzialen arabera eginak dira.

1974an, zenbait adiskiderekin produkzio-etxe independente bat sortu zuen, Cine Manila. Etxe haren helburua inspirazio errealistako filmak egitea zen. Alor horretan egin zuen lehen saioa, *Maynila sa mga kuko ng liwanag* (*Manila neoiaren atzaparretan*, 1975), melodrama garratza. Brockaren gainerako filmak ildo berekoak dira: *Insiang* (1976), bi astetan filmatu zuen; hamazazpi urteko neska gazte baten joan-etorriak erakusten ditu, Manilako txabola-auzoetan; *Jaguar* filmak (1979), gaizkile txikien arteko kale-borrokak erakusten ditu; *Bona* filmean (1980), mendekotasun soziala eta psikologikoa duen emakume baten bidea egiten da; *Bayan Ko* filmak (1984) greba baten barruan sarturik dagoen langile batek duen krisi morala azaltzen du.

Beraz, bortxakeria, sexua, zapalkuntza dira gai nagusiak, eta gainditzeko irtenbide bakarra altxamendua edo etsipena dira, egilearen iritziz. Brockaren azken filma, 1989an Canneseko Jaialdian aurkeztua, autobiografikoa da ia: *Les Insoumis* (*Intsumisoak*). Brockak beste inork ez bezala goraipatzen eta azaltzen du intsumisioaren eskubidea eta betebeharra.

## Erreferentziak

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak
# Cuscoko Eskola

*Karmeleko Ama Birjina Purgatorioan arima salbatzen,* Diego Quispe Titoren zirkulua, XVII. mendea, Brooklyn Museoaren bilduma
**Cuscoko Eskola** (**Escuela cuzqueña**) Peruko Cuscon (Inka Inperioaren antzinako hiriburua zena) koloniar garaian, XVI., XVII. eta XVIII. mendeetan, kokatutako tradizio artistiko erromatar katolikoa izan zen. Ez zen Cuscora soilik mugatzen, Andeetako beste hirietara hedatu zen, baita gaur egungo Ekuador eta Boliviara ere.

Cuscoko Eskola kolonialaren margolan asko gordetzen dira, gehienak gaur egun Cuscon, baina baita Peruko beste gune batzuetan, Calamarca hirian (Bolivia) eta Brasil, Estatu Batuetako eta Ingalaterrako museoetan ere.

## Kanpo estekak
# Trobadore estilo

*Valentine de Milan pleurant la mort de son époux Louis d'Orléan*s, Fleury François Richard margolariaren lana (1802 ingurukoa).
**Trobadore estiloa** (frantsesez: *Style troubadour*) Frantziako Borboien berrezarkuntzaren garaian sortutako mugimendu artistikoa da. XIX. mendearen lehen erdialdean loratu zen eta, arte desberdinen bidez, Erdi Aroko eta Pizkundeko giro idealizatua berrasmatu eta egokitu saiatu zen. Mugimendu neoklasikoaren eta ondoren Inperio estiloaren aurrean erreakzio gisa ager daiteke. Estilo honetan XVIII. mendearen azken herenean agertu zen estilo neogotiko ingelesaren eragina begi bistakoa da. Espezialistek, nolabait, erromantizismoaren osagaietako bat ikusi dute estilo honetan.

## Ezaugarri batzuk

Besteak beste, hauek aipa daitezke:

* Orokorrean idealizatutako Erdi Aroak erakartzen die.
* Margolaritzan gai historiek erakartzen die, hau da, klasikoa ez den historia.
* Asmo pedagogikoa dute: zerbait irakatsi nahi dute.
* Margolaritza teknikan XVII. mendeko herbehereetar teknikak erabiltzen dituzte: zehaztasun asko, barruko eszenetan intimismoa...

## Margolariak

Estilo honetan aritu ziren margolarien artean hauek ditugu:

* Louis Ducis: *Le Tasse lisant un épisode tiré de son poème la Jérusalem délivrée à la Princesse Éléonore d'Este* (1817).
* Pierre Révoil: *René d'Anjou passant la nuit au château de Palamède de Forbin*; *Le tournoi* (1812).
* Fleury-Richard: *Jacques Molay, Grand Maître des Templiers* (1806).
* Jean Auguste Dominique Ingres, *Francesco da Rimini et Paolo Malatesta*.
* Pierre-Nolasque Bergeret, *L'Arétin dans l'atelier du Tintoret*, 1822ko Saloia.
* François Gérard, *La Reconnaissance du Duc d'Anjou comme Roi d'Espagne*, Castillo de Chambord.
* Henry Leys belgiarra.

## Eskultoreak

* Carle Elschœt: *Tombeau du général de la Ferrière*.
* Félicie de Fauveau (1802-1886).

## Eraikin batzuk

* Hautecombeko abadia
* Vignyko Château
* Pierrefonds Château

## Literaturan

Frantzian hasieran Tressan Comtek (1707-1783) moldatutako zalduneriaren erromantze zaharrak aipa daitezke. Izan ere, Ingalaterraren eragina handia izan zen. 1778. urtetik aurrera, publikoaren interesak Erdi Aroaren literaturaren alde agertzen hasten da, batez ere lehenengo nobela fantastikoekin, esaterako Horace Walpoleren *Château d'Otrante* (1764). Liburu horrek eragin handia izan zuen Frantzian; esaterako hor daude Donatien de Sade idazlearen liburuak. 1820tik aurrera, bestetik, Walter Scotten eleberrien itzulpenak argitaratu ziren, arrakasta izugarria izanik: *Ivanhoe*, *Quentin Durward*...

## Iruditegia

* Pierrefonds Château.
* Hautecombeko abadia.
* *Leonardo da Vinciren heriotza*, Jean Auguste Dominique Ingres, 1818.
* Osmond kontesaren aulkiak, 1817-1820, Petit Palais, Paris.

## Erreferentziak

## Ikus, gainera

* Arkitektura neogotiko

## Kanpo estekak
# Hiperrealismo

*Platera meloiz betea* (1999), Mauro Daviden margolana
**Hiperrealismoa** 1960eko hamarkada bukaeran, Estatu Batuetan sortutako margolaritza-joera da, errealitatearekiko muturreko fideltasuna aldarrikatzen duena. Hiperrealismoak argazkigintza du eredutzat, eta errealitatea argazkien leialtasun eta objektibotasun berarekin berregitea du helburu.

## Jatorria

Hiperrealismoaren jatorriak erro sakonak ditu Estatu Batuetako pintura-tradizioan, zeina amarruaren literaltasunaren aldekoa baita, William Harnett edo John Haberleren XIX. mendearen bukaerako koadroek erakusten duten bezala. 1920ko hamarkadan, preziosismoaren garaiko margolariek ere argazkiak ondoan zituztela lan egin izan zuten (Charles Sheeler pintore eta aldi berean argazkilariak, adibidez). Baina pop artearen joera izan zen hiperrealismoaren aurre-aurreko aitzindaria, egunerokotasunaren ikonografia hartuz, eta irudi neutro eta estatiko berdinak sortuz.

## Teknika eta prozedurak

Argazkia da, ia beti, hiperrealismoaren abiapuntua. Horregatik fotorrealismo edo superrealismo ere deitu izan zaio. David Parrishek, esate baterako, diapositiba baten proiekzioan bertan margotzen zituen bere obrak; Richard MacLeanek episkopioaren laguntzarekin egiten zituen bere lanen azken ukituak; Chuck Closek erretratuak handitzen zituen errealizazioaren gorabeherak eta argazki irudiaren pikorrak nabarmentzeko. Kasu batzuetan, aerografoaren bidez, pinturaren distira handitu eta argazki-paperaren itxura lor daiteke.

Hiperrealismoaren margolari gehienak gai jakin batzuetan espezializatu izan dira. Richard Estes, adibidez, hiri-ikuspegietan eta erakustokien xehetasunetan; Don Eddy, kromatuen xehetasun distiratsuetan; John Kacere kitscharen antzeko iruditeria erotikoan. John de Andrea eta Duane Hansonek forma tridimentsionala eman diote hiperrealismoari: eredu biziak hartuta eskulturak egin, kolore biziak erabili, eta benetako jantzi eta bitxiekin edertu gero.

## Europako joerak

Europan, 1970. urte inguruan sortutako figurazio berrien alderdi batzuetan izan du eragina hiperrealismoak. Europako mugimendu honetako margolari behinenetakoen artean aipagarriak dira Jean-Oliver Hucleux frantsesa, Gerhard Richter alemana eta Antonio López García espainiarra. Lehenak zorroztasun erabatekoaz aplikatu ditu mugimendu honetako prozedurak, bigarrenak Estatu Batuetan aurkitu ezin daitekeen ikuspegi kritikoa eskaini du, eta hirugarrenak eguneroko gauzetan eta inguruneetan bilatu du bere obren gaia.

Azkeneko urteotan doako birtuosismoa leporatu izan zaio hiperrealismoari, eta horrek zalantzan jar dezake joera honen etorkizuna eta egungo onarpena.

## Erreferentziak

## Kanpo estekak

* **(Gaztelaniaz)**: Hiperrealismoa hitz gutxitan.

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Zinema erromantiko

**Zinema erromantikoa** zinema genero bat da, maitasunezko istorioa duten filmek osatua.

Film erromantikorik ezagunenetarikoa *Titanic* da, 1997an plazaratua. 600 milioi estatubatuar dolar bildu zituen Estatu Batuetan; eta 1,8 bilioi, mundu osoan.

## Film erromantiko ezagunak

Tyrone Powerk Alice Faye besarkatzen du, *Alexander's Ragtime Band* filmean.

* *Cell Phone*
* *10 Things I Hate About You*
* *2046*
* *An Affair to Remember*
* *Autumn In New York*
* *A Walk to Remember*
* *Before Sunrise* and its sequel, *Before Sunset*
* *Brief Encounter*
* *Call Me by Your Name*
* *Camille*
* *Casablanca*
* *City of Angels*
* *Chungking Express*
* *Dear John*
* *Doctor Zhivago*
* *Eternal Sunshine of the Spotless Mind*
* *Garden State*
* *Girl on the Bridge*
* *Gone With the Wind*
* *Griffin & Phoenix*
* *Humoresque*
* *In a Lonely Place*
* *In the Mood for Love*
* *Let the Right One In*
* *Last Chance Harvey*
* *Love Actually*
* *Love Story*
* *Kate and Leopold*
* *Message in a Bottle*
* *Notting Hill*
* *Pearl Harbor*
* *Pride and Prejudice*: 1940, 2003, 2005
* *P.S. I Love You*
* *Random Harvest*
* *Romeo + Juliet*
* *Saving Face*
* *Spike*
* *Star Runner*
* *Stay as you are*
* *Sunrise: A Song of Two Humans*
* *The Bachelor*
* *The English Patient*
* *The Fighting Temptations*
* *The Illusionist*
* *The Lake House*
* *The Notebook*
* *The Sheik*
* *The Time Traveler's Wife*
* *Titanic*
* *Tristan + Isolde*
* *Vertigo*
* *While You Were Sleeping*

## Erreferentziak

## Kanpo estekak

* IMDb guide to Romance movies
* Best Romantic Movies
* Top 102 romantic dramas at the box office
# Sageuk

Park Bo-gum aktorea *Love in the Moonlight* (2016) serieko jantziarekin jende aurrean.
**Sageuk** (hangul: 사극, hanja: 史劇) Hego Koreako antzeztutako gai historikoko telesail, film edo antzerki lan mota bat da. Ekoizpen horiek iraganeko gertakariak, erregeen bizitzak edo gizartearen ohiturak irudikatzen dituzte, eta oso ezagunak dira mundu osoan.

Koreako kulturan eta entretenimenduan oso presentea den genero honen ezaugarri nagusiak hauek dira: Istorio gehienak Joseon dinastiaren garaian gertatzen dira (1392-1910), nahiz eta beste garai batzuk ere jorratzen diren, hala nola Goryeo dinastia (918 -1392, Japoniaren aurkako independentzia altzamenduak eta Bigarren Mundu Gerra Pazifikoan. Protagonistak erregeak, militarrak, nobleak edo gizarteko klase apalagoetako pertsonaiak izaten dira, hala nola emakumezko langileak edo medikuak. Gortearen barruko botere-borrokak egoten dira narazioaren muienan, maitasun istorio konplexuak, gerrak eta politikaren ingurukoak.

Bi estilotan bana daitezeke: *Sageuk tradizionalak* errealistagoak dira, gertaera historikoetan oinarrituak eta hizkuntza arkaikoa erabiltzen dutenak. "*Fusion sageuk" izenekoak,* bestalde, ukitu modernoa dutr, fikziozko historiak dira gidoietako inspirazioa eta gazteentzako erakargarriagoak izatea bilatzen dute, batzuetan denboran bidaiatzea edo fantasiazko elementuak gehituz.

Plataforma ezagunetan (hala nola Rakuten Viki edo Netflix) genero honek arrakasta handia du eta zale ugari ditu mundu osoan.

## Erreferentziak

## Kanpo estekak
# Nickelodeon (Latinoamerika)

| Nickelodeon (Latinoamerika) |
| --- |
|  |
| Datuak |
| Mota | telebista-kanala |
| Erabilitako hizkuntza | gaztelania |
| Agintea |
|  |
|  |
| Egoitza nagusi

 | * Miami Beach
 |
|  |
| Jabea | Paramount Networks Americas (en)  |
| Historia |
| Sorrera | 1996ko abenduaren 20a |
| webgune ofiziala     |

**Nickelodeon** (**Nick** izenez ezagunagoa) Latinoamerikako harpidetza-telebista kate bat da, amerikar jatorrikoa, haur eta nerabeei zuzendua. Paramount Globalen jabetzakoa da, Paramount Networks Americasen bitartez. Bere programazioa gazteentzako komedietan (Estatu Batuetan edo tokian tokiko ekoitziak), animaziozko serieetan eta haurrentzako ikuskizunetan oinarritzen da.

## Erreferentziak

## Kanpo estekak
# SingStar

|  *SingStar* |
| --- |
| Jatorria |
| Argitaratze-data | 2004 |
| Jatorrizko herrialdea | Erresuma Batua |
| Argitaletxea | Sony Interactive Entertainment |
| Ezaugarriak |
| Genero artistikoa | music video game (en)  eta party video game (en)  |
| Euskarria | PlayStation 2, PlayStation 3 eta PlayStation 4 |
|  |
|  |
|  |
|  |
| Ekoizpena |
| Garatzailea | London Studio (en)  |
| singstar.com |

SingStar London Studio estatubatuar bideo-joko konpainiaren bideo-joko sail musikala da, PlayStation sailerako garatua. Karaoke joko hau oso arrakastatsua izan zen eta hainbat jarraipen izan zituen. Lehenengoa 2004an atera zuten PlayStation 2 kontsolarako.

## Kanpo estekak

|  |  |
| --- | --- |
|  | Artikulu hau bideojokoei buruzko **zirriborroa** da. Wikipedia lagun dezakezu edukia osatuz. |